काया कलास
काया कलास (एस्टोनियाई: Kaja Kallas; जन्म 18 जून 1977) एक एस्टोनियाई राजनीतिज्ञ और एस्टोनिया की वर्तमान प्रधान मंत्री हैं। 26 जनवरी 2021 को पद और गोपनीयता की शपथ लेने वाली कलास एस्टोनिया की पहली महिला प्रधान मंत्री हैं। वह 2018 से रिफॉर्म पार्टी की नेता हैं, और 2011 से लेकर 2014 तक और फिर 2019 से रिइगिकोगु की सदस्य हैं। 2014 से लेकर 2018 तक कलास यूरोपीय संसद की सदस्य भी रही हैं, जहाँ उन्होने यूरोपीय उदारवादी और लोकतांत्रिक गठबंधन का प्रतिनिधित्व किया था। संसद के चुनाव से पहले, वह यूरोपीय और एस्टोनियाई प्रतियोगिता कानून में विशेषज्ञता रखने वाली वकील थीं।